ที่ปากซอยอุดมสุข นิวคุงจะมีร้านประจำที่ชอบกินอยู่ 2 ร้าน ร้านแรกจะเป็นร้าน เจ๊เมี่ยง เจ้าเก่ารสเด็ด ครับ
โดยร้านนี้จะขายอาหารแนว ผัดไท หอยทอด ขนมผัดกาด มีให้เลือกใส่ทั้งแบบหอยหรือจะเอาแบบทะเลเลยก็ได้
โดยร้านจะตั้งอยู่ริมทางเดิน และมีที่นั่งอยู่ข้างทาง สั่งอาหารแล้วนั่งกินได้เลย อาหารรอไม่นาน ชอบแบบไหนลองสั่งพี่เจ้าของร้านได้เลยครับ

ราคาของกินของที่ร้าน จะเริ่มต้นที่ 35 บาท และราคาจะไม่เกิน 50 บาทเป็นส่วนมาก

วันนี้นิวคุงได้สั่งกินเป็นเมนู ทะเลทอด ครับ
ได้สั่งพี่เค้าว่าขอแบบกรอบๆ และพี่แกก็ให้มาแบบกรอบอร่อยจริงๆ จุดเด่นของทะเลทอดร้านนี้คือ กลิ่นหอมของไข่ครับ ได้มาแบบร้อนๆมีกลิ่นหอมของไข่ลอยโชยมาเลย
ตัวแป้งทอดก็ทอดมาได้กรอบอร่อย มีรสหวานมันที่กินแล้วไม่เลี่ยนมาก กินกับซอสพริกก็ให้รสเผ็ดตัดรสเลี่ยนได้ดี
ตัวเครื่องทะเลต่างๆก็มีความสดใหม่ แต่ขนาดตัวนั้นจะเล็กไปหน่อยเท่านั้นเอง

สรุปโดยรวม (เต็ม 10)
ให้ 8 คะแนน ชอบทะเลทอดของร้านนี้มากครับ ถ้าเครื่องทะเลชิ้นใหญ่กว่านี้หน่อย คงได้ 5 ดาวไปละ 555+

ข้อความ ความคิดเห็นและคะแนนต่างๆ เป็นความคิดเห็นส่วนบุคคล หากสร้างความไม่พอใจประการใดก็ขออภัยมาใน ณ.ที่นี้ด้วยครับ
New Kung พาชิม >> Review at  30 / 1 / 58
